
საქართველოს იუსტიციის მინისტრის 
ბრძანება №595

2006 წლის 19 ივნისი 
ქ. თბილისი
,,საქართველოს მოქალაქის პასპორტის ბლანკის დამტკიცების შესახებ“ საქართველოს იუსტიციის მინისტრის 2005 წლის 16 აპრილის №652 ბრძანებაში ცვლილებებისა და დამატებების შეტანის თაობაზე
,,ნორმატიული აქტების შესახებ“ საქართველოს კანონის 36-ე მუხლის თანახმად, ვბრძანებ:

მუხლი 1. ,,საქართველოს მოქალაქის პასპორტის ბლანკის დამტკიცების შესახებ“ საქართველოს იუსტიციის მინისტრის 2005 წლის 16 აპრილის №652 ბრძანების (სსმ III, №48, 16.04.2005წ., მუხ. 498) დანართი №1 ჩამოყალიბდეს შემდეგი რედაქციით:

,,დანართი №1 _ საქართველოს მოქალაქის პასპორტის ბლანკი (მკაცრი აღრიცხვის საბუთი) შემდეგი მახასიათებლებით:

I. მანქანაკითხვადი პასპორტი
პასპორტის საინფორმაციო (ან პერსონალური) გვერდი უნდა განთავსდეს ისე, რომ გამოჩნდეს ავტომატურად წასაკითხი არე გვერდის გარეთა კიდის გასწვრივ, აკინძვის მხარის საპირისპიროდ.

მონაცემთა გვერდი მოთავსებულ უნდა იქნეს შიდა მე-2 გვერდზე.

II. პასპორტის მასალა და დაცვის საშუალებები
თითოეული ბუკლეტი უნდა შეიცავდეს 32 ან 48 გვერდს.

1. ყდა (მინიმალური სტანდარტი)
ყდა უნდა წარმოადგენდეს ლატექსით გაჟღენთილ ფურცელს, რომელიც დაფარული იქნება 150-170 გრადუსი ტემპერატურის მიმართ მედეგი ნიტროცელულოზით და მისი სისქე უნდა იყოს 280 მკრ. შიდა ზედაპირი უნდა შეესაბამებოდეს წიგნაკის შიგნითა ნაწილის ბოლო ფურცლების მაღალი ხარისხის ლამინირებას. ყდის ფერი განისაზღვრება მოწოდებული სპეციფიკაციის მიხედვით.

2. ქაღალდი
შიდა გვერდები (მინიმალური სტანდარტი)

ქაღალდი უნდა წარმოადგენდეს პასპორტის ტიპის ქაღალდს.

ქაღალდის მახასიათებლები შემდეგია:

ა) 90 გრამი/კვადრატული მეტრი +/-5%;

ბ) მრავალტონიანი რეგისტრირებული ექსკლუზიური წყლის ნიშანი ეროვნული გერბის გამოსახულებით;

გ) ქაღალდი უნდა იყოს თეთრი და ულტრაიისფერი სხივებისადმი მედეგი და პერსონალიზაციის პროცესისათვის შესაფერისი;

დ) პასპორტის ქაღალდი უნდა აკმაყოფილებდეს შემდეგი მოთხოვნებიდან ერთ-ერთს მაინც: ა) ქაღალდი უნდა დამზადდეს სუფთა ხის მერქნისაგან; ბ) 100 % ბამბის ქაღალდისაგან; გ) ბამბის შემცველი ხის  მერქნის ქაღალდისაგან;

ე) ქაღალდი უნდა იყოს მგრძნობიარე და შეიცავდეს პოლარული გამხსნელების, მჟავებისა და ოქსიდანტების ქიმიურ რეაგენტებს. გაყალბების შემთხვევაში მასზე უნდა შეიმჩნეოდეს ხილული ფერის ცვალებადობა.

3. ბოლო ფურცლები
ქაღალდის მახასიათებლებია:

ა) 180 გრამი/კვადრატული მეტრი +/-5%

ბ) ქაღალდი თეთრია და ულტრაიისფერი სხივებისადმი მედეგი;

გ) პასპორტის ქაღალდი უნდა აკმაყოფილებდეს შემდეგი მოთხოვნებიდან ერთ-ერთს მაინც:  ა) ქაღალდი უნდა დამზადდეს სუფთა ხის მერქნისაგან; ბ) 100 % ბამბის ქაღალდისაგან; გ) ბამბის შემცველი ხის  მერქნის ქაღალდისაგან;

ოფსეტურ მახასიათებლებთან ერთად, რომლებიც შესაძლოა აირჩეს ზემოთ აღნიშნული ჩამონათვალიდან და რომელიც შეესაბამება ბოლო გვერდებს, გამოყენებული იქნება ღრმა ბეჭდვის (ინტაგლიო) დიზაინი, როგორიცაა, მაგალითად:

ა) რელიეფური ეფექტი, რომელიც შეიგრძნობა ხელით შეხებისას;

ბ) მიკრობეჭდვა საუკეთესო ხარისხის ასოთგამოსახულებით;

გ) ლატენტური (უხილავი) გამოსახულება. 

4. პერსონალიზებული გვერდები 

პერსონალურ მონაცემთა გვერდი:

მონაცემთა გვერდი უნდა შეესაბამებოდეს ICAO-ს რეკომენდაციებს, დოკუმენტი №9303 პირველი, ნაწილი (მეოთხე გამოცემა).

5. შესაკერი ძაფი
ძაფი უნდა წარმოადგენდეს დამცავ ძაფს.

6. მელანი (მინიმალური სტანდარტი)

ფონის მელანი უნდა წარმოადგენდეს გაყალბებისაგან დამცავ დამატებით მექანიზმს. 

III. ბეჭდვა
1. ყდის პირველი გარე ფურცელი
ოქროსფერი გამოსახულება დატანილ უნდა იქნეს მაღალი ტემპერატურისა და წნევის ქვეშ და უნდა იქნეს სითბური ლამინირებისას, ჩვეულებრივი გამოყენებისას და ზემოქმედების დროს რეზისტენტული. 

ყდაზე ოქროსფრად უნდა იყოს გამოსახული საქართველოს სახელმწიფო გერბი, სიტყვები ,,საქართველოს“ და ,,პასპორტი“.

2. შიდა გვერდები
შიდა გვერდები უნდა შეიცავდეს დამცავი მექანიზმების კომპლექტს, რომელიც უნდა წარმოადგენდეს სპეციალურად შემუშავებული დიზაინის განუყოფელ ნაწილს ესთეტიკური და დაცვის მოთხოვნების დასაკმაყოფილებლად. 

3. შესაძლო დამცავი ელემენტები
1-ლი დონე 

ქაღალდი:
      მრავალტონიანი წყლის ნიშანი


     დამცავი ძაფი


     ქიმიური სენსიტისაცია.

ბეჭდვა:
     გრძივი სტრუქტურები
 

     ცისარტყელას ბეჭდვა


     მიკროასოებით ბეჭდვა 



      მრავალფეროვანი ღრმა ბეჭდვა


     ლატენტური გამოსახულება.

მელანი: 
     ოპტიკურად ცვლადი მელანი.

დანომვრა: 
     ლაზერული წესით
                        პერფორირებული დანომვრა.

მე-2 დონე 

ქაღალდი: 
       მკრთალი ულტრაიისფერი. 

შესაკერი ძაფი: 
მანათობელი ელემენტები.

ბეჭდვა: 

ულტრაიისფერი ელემენტები.

მელანი: 

ფოტოქრომული მელანი, მეტა-

                         ლიკის ფლორესცენციის მა-

                         ტარებელი მელანი.

დანომვრა: 
      უხილავი პასპორტის ნომერი. 

IV. ფორმა
პასპორტი უნდა წარმოადგენდეს წიგნაკის სტანდარტულ ფორმატს მომრგვალებული კუთხეებით.

V. დანომვრა
ნომერი უნდა გამოისახებოდეს პირველ გარე ფურცელზე, რომელიც დაიბეჭდება OCR-B ასოებით და მელნით, რომელიც უნდა გარდაიქმნებოდეს ფლუორისცენტულ მწვანედ ულტრაიისფერი სხივების ქვეშ. 

VI. დამცავი ლამინატი (მინიმალური სტანდარტი)

დამცავი ლამინატი უნდა შედგებოდეს მაქსიმალურად თხელი საფარისაგან.

ლამინატს უნდა ჰქონდეს ქვემოთ აღნიშნული მახასიათებლები:

ა) ორიენტაციის ცვალებადი მელნის ეფექტი, რომელიც ფერს იცვლის დოკუმენტის მოძრაობისას;

ბ) ფლუორისცენტული გამოსახულება.

საქართველოს მოქალაქის პასპორტი უნდა შეიცავდეს შემდეგ გრაფებს: 

ა) პასპორტის მფლობელის სახელს;

ბ) პასპორტის მფლობელის გვარს;

გ) პასპორტის მფლობელის მოქალაქეობას;

დ) პასპორტის მფლობელის დაბადების თარიღს;

ე) პასპორტის მფლობელის პირად ნომერს;

ვ) პასპორტის მფლობელის ფოტოსურათს;

ზ) პასპორტის მფლობელის სქესს;

თ) პასპორტის მფლობელის დაბადების ადგილს;

ი) პასპორტის გაცემის თარიღს;

კ) პასპორტის მოქმედების ვადას;

ლ) პასპორტის გამცემი ორგანოს დასახელებას;

მ) პასპორტის ტიპის შესახებ მითითებას;

ნ) ქვეყნის კოდს;

ო) პასპორტის ნომერს;

პ) თანამდებობის პირის ხელმოწერას;

ჟ) პასპორტის მფლობელის ხელმოწერას;

რ) ბეჭედს;

ს) შენიშვნებს (პასპორტში შესატანი განსაკუთრებული აღნიშვნებისათვის).“.

მუხლი 2. ეს ბრძანება ძალაშია გამოქვეყნებისთანავე
გ. ქავთარაძე

